FI Euroopan unionin virallinen lehti C 132/40

Jäsenvaltion toimittama tiivistelmä EY:n perustamissopimuksen 87 ja 88 artiklan soveltamisesta kalastustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen 8. syyskuuta 2004 annetun komission asetuksen (EY) N:o 1595/2004 mukaisesti myönnetystä valtiontuesta

(2006/C 132/11)

(ETA:n kannalta merkityksellinen teksti)

Irlanti on ottanut käyttöön järjestelmän pohjakaloja, nilviäisiä ja äyriäisiä kalastavien laivastojensa liikakapasiteetin poistamiseksi aluksia romuttamalla, sillä kalastusmahdollisuudet ovat vähentyneet pyyntikiintiöiden leikkaamisen vuoksi. Saaliiden ei odoteta lisääntyvän lyhyellä aikavälillä. Sen vuoksi järjestelmää sovelletaan kalastajiin, jotka eivät enää saa toiminnastaan taloudellista tuottoa. Lisäksi pyrkimyksenä on varmistaa alalle jääville kalastajille kestävä tulevaisuus.

Järjestelmä on neuvoston asetuksen (EY) N:o 2792/1999 7 artiklan ja liitteiden III ja IV sekä neuvoston asetuksen (EY) N:o 2370/2002 mukainen, kuten komission asetuksen 1595/2004 10 artiklassa edellytetään. Järjestelmä hyväksyttiin alunperin 8. kesäkuuta 2001 annetulla asiakirjalla SG(2001)D/289046; tuen numero oli N525/2000.

Kuten komission asetuksen (EY) N:o 1595/2004 3 artiklassa edellytetään, Irlanti on tarkistanut, että mainitun asetuksen nojalla myönnetty tuki on yhteisön oikeuden mukainen. Irlannin on myös varmistettava, että 3 artiklan edellytystä, jonka mukaan jäsenvaltioiden on tarkistettava, että tuensaajat noudattavat yhteisen kalastuspolitiikan sääntöjä, noudatetaan.

Selittävät huomautukset: Padraig White toimitti heinäkuussa 2005 meriasiainministeriölle ja Irlannin hallitukselle raportin Irlannin pohjakaloja, nilviäisiä ja äyriäisiä kalastavien laivastojen kalastuskäytöstä poistamista koskevista edellytyksistä (Decommissioning Requirements for Ireland's Demersal and Shellfish Fleets) (Ks. liite). Hallitus hyväksyi raportin suositukset ja myönsi 45 miljoonaa EUR pyyntiponnistuksen mukauttamista koskevaan järjestelmään vuosiksi 2005–2008. Irlannin merikalastuslautakunnan (Irish Sea Fisheries Board) hallinnoiman järjestelmän hyväksymisedellytykset vahvistettiin ja toimitettiin Euroopan komission kalastuksen pääosastoon hyväksyttäviksi. Kalastuksen pääosasto antoi hyväksyntänsä 4. lokakuuta 2005 päivätyllä kirjeellään (D 10795).

Padraig Whiten raportin tarkoituksena oli vahvistaa Irlannin pohjakaloja, nilviäisiä ja äyriäisiä kalastavien laivastojen kalastuskäytöstä poistamista koskevan järjestelmän kiireellisyys, laajuus ja kustannukset pyrkimyksenä laivaston koon ja käytettävissä olevien kalastusmahdollisuuksien välisen epätasapainon korjaaminen.

Raportissa esitetään pohjakala- sekä äyriäis- ja nilviäisalan nykytilannetta koskeva taloudellinen analyysi, jonka mukaan valkolihaisten lajien kantojen pitäisi olla 30 prosenttia suuremmat, jotta nykyisen kokoinen laivasto saisi siltä sektorilta taloudellista tuottoa. Äyriäisiä ja nilviäisiä pyytävien laivastojen kohdalla havainnot olivat samanlaiset. Koska kantojen tai sallitun kalastustoiminnan ei odoteta lisääntyvän lähitulevaisuudessa, raportissa suositeltiin, että pohjakala-alusten laivaston (yli 10 000 GT) kapasiteetista poistetaan pysyvästi 25 prosenttia ja että kampasimpukoita pyytävien alusten laivaston kapasiteetti alennetaan 4,800 kW:iin. Näin alalle jääville kalastajille varmistetaan kohtuullinen taloudellinen tuotto. Jos kampasimpukoita pyytävien alusten laivaston kapasiteettia alennettaisiin 4,800 kW:iin tai 1 300 GT:iin, jäljelle jäänyt laivasto voisi kalastaa noin 130 päivää vuodessa paremmin kalastusmahdollisuuksin.

Raportin suositusten tarkoituksena oli ennen kaikkea turvata kalastusalalla toimintaansa jatkavien toimijoiden ja heidän rannikkoyhteisöjensä tulevaisuus paremman taloudellisen tuoton kautta.

Jäsenvaltio: Irlanti

Tuen numero: XF 1/2006

Alue: NUTS 4-taso

Tukijärjestelmän nimike tai yksittäisen tuen saaneen yrityksen nimi: Irlannin kalastuslaivaston kestävän kehityksen varmistaminen — Järjestelmä kapasiteetin poistamiseksi pysyvästi Irlannin kalastuslaivastolta pohjakalojen sekä äyriäisten ja nilviäisten aloilla

Oikeusperusta:

The Sea Fisheries Act 1952

Sea Fisheries amendment Act 1955

Sea Fisheries amendment Act 1956

Sea Fisheries amendment Act 1959

Sea Fisheries amendment Act 1963

Sea Fisheries amendment Act 1970

Sea Fisheries amendment Act 1974

Sea Fisheries amendment Act 1982

Sea Fisheries amendment Act 1994

Sea Fisheries amendment Act 2003

Tukijärjestelmän arvioidut vuosikustannukset tai yritykselle myönnetyn yksittäisen tuen kokonaismäärä:

— Kokonaismäärä 45 miljoonaa EUR

— Vuoden 2005 talousarvio on 3,5 miljoonaa EUR.

— Vuoden 2006 talousarvio on 19 miljoonaa EUR.

— Seuraavien vuosien talousarviot on hyväksyttävä osana kansallista talousarviota.

Tuen enimmäisintensiteetti:

— Kalastuksenlopettamispalkkiot (tuet aluksen kalastuskäytöstä poistamiseen) maksetaan EU:n asetusten mukaisesti hyväksyttyjen hakemusten perusteella. (Perusmäärään tehdään vähennyksiä aluksen iän ja laivastonosan mukaan.) Perusmäärä Aluksen bruttovetoisuus (GT) Aluskohtainen palkkio 25 < 100 4 200 EUR/GT + 82 000 EUR 100 < 300 2 700 EUR/GT + 232 000 EUR 300 < 500 2 200 EUR/GT + 382 000 EUR 500 tai enemmän 1 200 EUR/GT + 882 000 EUR Perusmäärän mukautus aluksen iän mukaan 15 vuotta vanhat alukset: Sama kuin perusmaksu 16—29 vuotta vanhat alukset: Sama kuin perusmaksu, josta vähennetään 1,5 % kultakin 15 vuotta ylittävältä vuodelta. Vähintään 30 vuotta vanhat alukset: Sama kuin perusmaksu, josta vähennetään 22,5 %. Perusmäärän mukauttaminen laivastonosan mukaan Puomitroolien laivastonosaan kuuluvat alukset: Aluksen iän mukaan mukautettu perusmaksu Monikäyttöalusten laivastonosaan kuuluvat alukset: Aluksen iän mukaan mukautettu perusmaksu Erityiseen laivastonosaan kuuluvat alukset: Aluksen iän mukaan mukautettu perusmaksu, josta vähennetään 15 % kaikissa tapauksissa

Täytäntöönpanopäivä:

Tukijärjestelmän tai yksittäisen tuen kesto (ilmoitetaan päivämäärä (vuosi ja kuukausi), johon asti tukea voidaan myöntää tukijärjestelmästä, tai jos kyseessä on yksittäinen tuki ja soveltuvin osin, viimeisen tukierän arvioitu maksupäivä (vuosi ja kuukausi)):

Tuen tavoite: Tukea alusten kalastuskäytöstä poistamista koskevaa järjestelmää, jossa kalastusalukset voidaan poistaa pysyvästi Irlannin kalastuslaivastosta ja merikalastusalusrekisteristä.

Sovellettava(t) ryhmäpoikkeusasetuksen artikla(t) (4—12 artikla) sekä tukijärjestelmän tai yksittäisen tuen kattamat tukikelpoiset kustannukset: 10 artikla, tuki kalastustoiminnan pysyvään lopettamiseen

Perusmäärä

Aluksen bruttovetoisuus (GT) Aluskohtainen palkkio 25 < 100 4 200 EUR/GT + 82 000 EUR 100 < 300 2 700 EUR/GT + 232 000 EUR 300 < 500 2 200 EUR/GT + 382 000 EUR 500 tai enemmän 1 200 EUR/GT + 882 000 EUR

Perusmäärän mukautus aluksen iän mukaan

15 vuotta vanhat alukset: Sama kuin perusmaksu 16—29 vuotta vanhat alukset: Sama kuin perusmaksu, josta vähennetään 1,5 % kultakin 15 vuotta ylittävältä vuodelta. Vähintään 30 vuotta vanhat alukset: Sama kuin perusmaksu, josta vähennetään 22,5 %.

Perusmäärän mukauttaminen laivastonosan mukaan

Puomitroolien laivastonosaan kuuluvat alukset: Aluksen iän mukaan mukautettu perusmaksu Monikäyttöalusten laivastonosaan kuuluvat alukset: Aluksen iän mukaan mukautettu perusmaksu Erityiseen laivastonosaan kuuluvat alukset: Aluksen iän mukaan mukautettu perusmaksu, josta vähennetään 15 % kaikissa tapauksissa

Alat, joita tuki koskee: Merikalastusala

Tuen myöntävän viranomaisen nimi ja osoite:

Mr Michael Keatinge Fleet Development Section, Fisheries Development Division, BIM, Crofton Road, Dun Laoghaire, County Dublin Irlande

Verkko-osoite:

— Padraig White ”Decommissioning requirements for Ireland's Demersal and Shellfish Fleets” http://www.dcmnr.gov.ie/NR/rdonlyres/37FF784D-29C8-4AE8-9805-FC9B1B219D16/0/WhiteReportFinal.pdf

— Building A sustainable Future for Irelands fishing Fleet http://www.bim.ie/uploads/reports/122Building%20a%20Sustainable%20Future%20for%20Irelands%20Fishing%20Fleet%20.pdf